Елин Пелин
Новите другари

chitanka.info

Аз си имам вече

другарчета нови;

като ги повикам —

вече са готови.

Те песнички знаят

и приказки чудни;

вечер те са бодри,

сутрин — ранобудни.

Истина, не знаят

те игри безделни,

но пък са при мене

вечно неразделни.

И те не са вече

ни Петьо, ни Танка,

а новите книги —

новата читанка

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.